CELEX: 62019CN0019
Language: el
Date: 2019-01-11 00:00:00
Title: Υπόθεση C-19/19: Αίτηση προδικαστικής αποφάσεως την οποία υπέβαλε το Cour de cassation (Βέλγιο) στις 11 Ιανουαρίου 2019 — État belge κατά Pantochim SA, υπό εκκαθάριση

18.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/15
            
         
      Αίτηση προδικαστικής αποφάσεως την οποία υπέβαλε το Cour de cassation (Βέλγιο) στις 11 Ιανουαρίου 2019 — État belge κατά Pantochim SA, υπό εκκαθάριση
      (Υπόθεση C-19/19)
      (2019/C 103/14)
      Γλώσσα διαδικασίας: η γαλλική
      
         Αιτούν δικαστήριο
      
      Cour de cassation
      
         Διάδικοι στην υπόθεση της κύριας δίκης
      
      
         Αναιρεσείον: État belge
      
         Αναιρεσίβλητη: Pantochim SA, υπό εκκαθάριση
      
         Προδικαστικά ερωτήματα
      
      
                  —
               
               
                  Έχει η διάταξη κατά την οποία η απαίτηση που αποτελεί αντικείμενο αιτήσεως εισπράξεως «εξετάζεται ως απαίτηση του κράτους μέλους όπου η αρμόδια αρχή έχει την έδρα της», όπως τούτο προβλέπεται από το άρθρο 6 [δεύτερο εδάφιο] της οδηγίας 2008/55/ΕΚ του Συμβουλίου, της 26ης Μαΐου 2008, για την αμοιβαία συνδρομή για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτρα (1), το οποίο αντικαθιστά το άρθρο 6, παράγραφος 2, της οδηγίας 76/308/ΕΟΚ του Συμβουλίου, της 15ης Μαρτίου 1976, για την αμοιβαία συνδρομή για την είσπραξη απαιτήσεων σχετικών με ορισμένες εισφορές, δασμούς, φόρους και άλλα μέτρα (2), την έννοια ότι η απαίτηση του αιτούντος κράτους εξομοιώνεται με απαίτηση του κράτους αποδέκτη της αιτήσεως, με αποτέλεσμα η απαίτηση του αιτούντος κράτους να αποκτά την ιδιότητα της απαιτήσεως του κράτους αποδέκτη της αιτήσεως;
               
            
                  —
               
               
                  Πρέπει ο όρος «προνόμιο», ο οποίος απαντά στο άρθρο 10 της οδηγίας 2008/55/EK του Συμβουλίου, της 26ης Μαΐου 2008, και, πριν από την κωδικοποίηση, στο άρθρο 10 της οδηγίας 76/308/ΕΟΚ του Συμβουλίου, της 15ης Μαρτίου 1976, να νοηθεί υπό την έννοια ότι αναφέρεται σε δικαίωμα προνομιακής ικανοποιήσεως της απαιτήσεως, η οποία ως εκ τούτου ικανοποιείται κατά προτεραιότητα σε περίπτωση συρροής έναντι των άλλων απαιτήσεων, ή υπό την έννοια ότι αναφέρεται σε κάθε μηχανισμό ο οποίος σε περίπτωση συρροής καταλήγει σε προνομιακή ικανοποίηση της απαιτήσεως;
               
            
                  —
               
               
                  Δύναται να θεωρηθεί προνόμιο, υπό την έννοια του άρθρου 10 των προαναφερθεισών οδηγιών, η δυνατότητα της φορολογικής διοικήσεως να προβαίνει, υπό τους όρους που προβλέπει το άρθρο 334 του προγραμματικού νόμου της 27ης Νοεμβρίου 2004, σε συμψηφισμό σε περίπτωση συρροής;
               
            
         (1)  EE L 150, σ. 28.
      
         (2)  ΕΕ L 73, σ. 18. Η οδηγία 2008/55/ΕΚ αναφέρει (υποσημείωση 3) ότι ο αρχικός τίτλος της οδηγίας 76/308/ΕΟΚ τροποποιήθηκε με την οδηγία 79/1071/ΕΟΚ (ΕΕ L 331, σ. 10), την οδηγία 92/12/ΕΟΚ (ΕΕ L 76, σ. 1) και την οδηγία 2001/44/ΕΚ (ΕΕ L 175, σ. 17).